SL Uradni list Evropske unije L 130/19

SKLEP SKUPNEGA ODBORA EGP

št. 27/2009

z dne 17. marca 2009

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu: Sporazum, in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom Skupnega odbora EGP št. 5/2009 z dne 5. februarja 2009 (1).

(2) Uredbo Komisije (ES) št. 597/2008 z dne 24. junija 2008 o spremembi Uredbe (ES) št. 372/2007 o določitvi prehodnih mejnih vrednosti migracije za mehčalce v tesnilih pokrovov, namenjenih za stik z živili (2), je treba vključiti v Sporazum.

(3) Direktivo Komisije 2008/60/ES z dne 17. junija 2008 o določitvi posebnih meril čistosti sladil za uporabo v živilih (Kodificirana različica) (3) je treba vključiti v Sporazum.

(4) Odločbo Komisije 2008/478/ES z dne 17. junija 2008 o spremembi Odločbe 1999/217/ES o registru aromatičnih snovi, ki se uporabljajo v živilih ali na njih (4), je treba vključiti v Sporazum.

(5) Priporočilo Komisije 2008/103/ES z dne 4. februarja 2008 o usklajenem programu monitoringa Skupnosti za leto 2008 za zagotovitev skladnosti z mejnimi vrednostmi ostankov pesticidov v in na žitih ter v in na nekaterih drugih proizvodih rastlinskega izvora ter o nacionalnih programih monitoringa za leto 2009 (5) je treba vključiti v Sporazum.

(6) Direktiva 2008/60/ES razveljavlja Direktivo Komisije 95/31/ES (6), ki je vključena v Sporazum in jo je zato treba v okviru Sporazuma razveljaviti.

(7) Ta sklep se ne uporablja za Lihtenštajn –

SKLENIL:

Člen 1

Poglavje XII Priloge II k Sporazumu se spremeni:

1. četrta alinea (Direktiva Komisije 95/31/ES) točke 16 (Direktiva Sveta 78/663/EGS) in besedilo točke 46a (Direktiva Komisije 95/31/ES) se črtata;

2. v točki 54v (Odločba Komisije 1999/217/ES) se doda naslednja alinea: „— 32008 D 0478: Odločba Komisije 2008/478/ES z dne 17. junija 2008 (UL L 163, 24.6.2008, str. 42).“;

3. v točki 54zzzr (Uredba Komisije (ES) št. 372/2007) se doda: „ , kakor jo spreminja: — 32008 R 0597: Uredba Komisije (ES) št. 597/2008 z dne 24. junija 2008 (UL L 164, 25.6.2008, str. 12).“;

4. za točko 54zzzx (Uredba Komisije (ES) št. 345/2008) se vstavi naslednja točka: „54zzzy. 32008 L 0060: Direktiva Komisije 2008/60/ES z dne 17. junija 2008 o določitvi posebnih meril čistosti sladil za uporabo v živilih (Kodificirana različica) (UL L 158, 18.6.2008, str. 17)“;

5. Pod naslovom „AKTI, KI JIH POGODBENICE UPOŠTEVAJO“ se za točko 64 (Priporočilo Komisije 2007/196/ES) vstavi naslednja točka: „65. 32008 H 0103: Priporočilo Komisije 2008/103/ES z dne 4. februarja 2008 o usklajenem programu monitoringa Skupnosti za leto 2008 za zagotovitev skladnosti z mejnimi vrednostmi ostankov pesticidov v in na žitih ter v in na nekaterih drugih proizvodih rastlinskega izvora ter o nacionalnih programih monitoringa za leto 2009 (UL L 36, 9.2.2008, str. 7).“.

Člen 2

Besedila Uredbe (ES) št. 597/2008, Direktive 2008/60/ES, Odločbe 2008/478/ES in Priporočila 2008/103/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 18. marca 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 17. marca 2009 Za Skupni odbor EGP Predsednik Alan SEATTER

(1) UL L 73, 19.3.2009, str. 38.

(2) UL L 164, 25.6.2008, str. 12.

(3) UL L 158, 18.6.2008, str. 17.

(4) UL L 163, 24.6.2008, str. 42.

(5) UL L 36, 9.2.2008, str. 7.

(6) UL L 178, 28.7.1995, str. 1.

(7) Navedena ni nobena ustavna zahteva.